มีแผลถลอกที่ปลายองคชาต ไม่แน่ใจสาเหตุจากการมีเพศสัมพันธ์นานแล้วเกิดการเสียดสีทำให้เป็นแบบนี้ไม่ครับ มีอาการแสบนิดหน่อยเมื่อเอาน้ำล้าง ต้องใช้ยาทา หรือทานยาอะไรไม่ครับ
สวัสดีค่ะ attapolsakset,แผลถลอกที่อวัยวะเพศชาย อาจเกิดจาก1.เกิดจากการบาดเจ็บ หากมีประวัติของการบาดเจ็บมาก่อน เช่น การไปถูกับสิ่งของ โดนสิ่งของครูดบาด โดนเล็บข่วน เป็นต้น2. การถูกแมลงสัตว์กัดต่อย3. แผลจากโรคติดต่อทางเพศสัมพันธ์ต่างๆ เช่น- เริมที่อวัยวะเพศ โดยเริ่มแรกจะมีลักษณะเป็นตุ่มน้ำใสขึ้นมา ต่อมาตุ่มน้ำจะแตกและกลายเป็นแผล และจะมีอาการเจ็บ ปวด แสบร่วม- ซิฟิลิส เริ่มแรกจะเป็นตุ่มนูนๆ ต่อมาตุ่มจะกลายเป็นแผล และจะเริ่มขยายออกมีขนาดใหญ่ขึ้น กลายเป็นแผลกว้าง ขอบแผลเรียบยกนูนและแข็ง พื้นแผลมีสีแดงและดูสะอาด แผลจะไม่เจ็บไม่คัน- แผลริมอ่อน หรือซิฟิลิสเทียม เริ่มจากการเป็นตุ่มก่อน แล้วจึงกลายเป็นแผล ลักษณะของแผลจะดูแฉะไม่สะอาด มีเนื้อเยื่อเละ ๆ ที่ก้นแผล ส่วนที่ขอบแผลจะนูน ไม่แข็ง และไม่เรียบ และรู้สึกเจ็บ ต่อมาต่อมน้ำเหลืองที่ขาหนีบจะบวมโต และเจ็บหากไม่ได้เกิดจากการบาดเจ็บ และไม่ได้เกิดจากแมลงสัตว์กัดต่อย ก็ควรไปพบแพทย์เพื่อตรวจว่าเกิดจากโรคติดต่อทางเพศสัมพันธ์หรือไม่ค่ะ แต่หากไม่ได้มีเพศสัมพันธ์มานานมากแล้ว และไม่มีอาการปวดแสบร้อนที่แผล ก็ไม่น่าเกิดจากโรคติดต่อทางเพศสัมพันธ์และเริม ดังนั้น ก็น่าจะเกิดจากการบาดเจ็บได้ ซึ่งหากแผลมีขนาดเล็ก ก็จะสามารถหายได้เอง ในเบื้องต้น ก็ไม่ควรไปจับ ถูแผลดังกล่าว และหากแผลไม่บวมแดงอักเสบ ก็ไม่จำเป็นต้องใส่ยาอะไร เพียงแค่ระวังอย่าให้แผลโดนน้ำบ่อยๆ และหลังอาบน้ำควรรีบซับแผลให้แห้ง อย่าให้แผลแฉะ และควรงดการมีเพศสัมพันธ์ไปก่อนชั่วคราวค่ะ